ZAPISNIK

33. sjednice Vijeća Mjesnog odbora Odranski Obrež, održane 25. siječnja 2024., s početkom u 18:00 sati.

NAZOČNI ČLANOVI VIJEĆA: Luka Šokić, Krešimir Matak, Darko Janječić i Marijan Šimir

NENAZOČAN ČLAN VIJEĆA: Stjepan Suć

Nazočan djelatnik Gradskog ureda za mjesnu samoupravu, promet, civilnu zaštitu i sigurnost: Matej Šipura


Predsjednik  Vijeća Mjesnog odbora Odranski Obrež pozdravlja prisutne, utvrđuje da je na sjednici 4 od 5 članova Vijeća te isto može pravovaljano raspravljati i odlučivati.
Predsjednik VMO Odranski Obrež Luka Šokić otvara 33. sjednicu. 
Prije utvrđivanja dnevnog reda, predsjednik Vijeća otvara raspravu o zapisniku 32. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (4“za“) usvojilo zapisnik 32. sjednice Vijeća.

Predsjednik Vijeća predlaže sljedeći

                                             d n e v n i   r e d: 

1. Zaključka o asfalterskom programu Mjesnog odbora Odranski Obrež za 2024.
2. Zaključka o planu potreba za 2024. 
3. Izvješća o radu Vijeća Mjesnog odbora Odranski Obrež za 2023.
4. Programa rada Vijeća Mjesnog odbora Odranski Obrež za 2024.
5. Pitanja, prijedlozi i obavijesti

Vijeće je jednoglasno (4“za“) prihvatilo predloženi dnevni red.

Ad 1). Zaključka o asfalterskom programu Mjesnog odbora Odranski Obrež za 2024.
Predsjednik Vijeća Luka Šokić obrazlaže Prijedlog.
Vijeće je jednoglasno (4“za“) donijelo 


ZAKLJUČAK
o prijedlogu asfaltiranja ulica iz sredstava asfalterskog programa 
 Plana malih komunalnih akcija Mjesnog odbora Odranski Obrež
u 2024.

1. Vijeće Mjesnog odbora Odranski Obrež razmotrilo je potrebu redovitog održavanja nerazvrstanih cesta na području Mjesnog odbora Odranski Obrež.
2. Vijeće predlaže da se iz Plana malih komunalnih akcija Mjesnog odbora Odranski 
    Obrežu 2024., odnosno iz asfalterskog programa, asfaltira sljedeća prometnica: 

    - ulica Šimiri od k.br. 1 – 11, izrada nogostupa i parkinga
    - uređivanje parkirnog prostora kod nogometnog igrališta – Krčevine
    - obnova asfalta od Obreške ceste od k.br. 117 do ulice Hrelci

      3.  Ovaj zaključak dostavlja se Vijeću Gradske četvrti Brezovica na dalje postupanje. 


Ad 2). Zaključak o planu potreba za 2024.
Predsjednik Vijeća Luka Šokić obrazlaže Prijedlog.
Vijeće je jednoglasno (4“za“) donijelo Zaključka o planu potreba za 2024. 


	
PLAN 

potreba za aktivnostima, programima i projektima unapređenja kvalitete života građana 

Mjesnog odbora Odranski Obrež u 2024.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	
Članak 2. 

Planirana sredstva iz članka 1. u Mjesnom odboru, u ukupnom iznosu od  3.000,00  eura, raspoređuju se za sljedeće aktivnosti:

	1. DRUŠTVENI ŽIVOT I KULTURA  

	Naziv aktivnosti 
	Obilježavanje dana Mjesnog odbora Odranski Obreš i blagdana Svete Ane

	Opis aktivnosti  
	Polaganje vijenca

	Cilj(evi) aktivnosti 
	 

	Datum održavanja
	26.07.2024.

	Procijenjena vrijednost  
	200,00 €

	 

	2. SPORT I REKREACIJA 

	Naziv aktivnosti 
	Nogometni turnir 

	Opis aktivnosti  
	Predviđa se održavanje malonogometnog turnira za građane 

	Cilj(evi) aktivnosti 
	Promicanje sporta i zdravog načina života

	Datum održavanja
	1.5.2024.

	Procijenjena vrijednost  
	2.800,00 €

	 

	

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.






Ad 3). Izvješća o radu Vijeća Mjesnog odbora Odranski Obrež za 2023.
Predsjednik Vijeća Luka Šokić obrazlaže Prijedlog.
Vijeće je jednoglasno (4“za“) donijelo


Izvješće o radu
Vijeća Mjesnog odbora Odranski Obrež za 2023. 
         
Uvod

      Vijeće Mjesnog odbora Odranski Obrež ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora Odranski Obrež.  Vijeće je svoj rad usmjerilo na problematiku izgradnje dječjeg vrtića u Odranskom Obrežu i izgradnja nogostupa u Dragonožečkoj ulici. Tijekom 2023. godine Vijeće je održalo 12 sjednica. Prisutnost članova Vijeća sjednicama Vijeća bila je u prosjeku 4 od 5 članova Vijeća, odnosno 97%. Ukupno je obrađeno 46 točaka dnevnog reda što prosječno iznosi 3,83 točaka po sjednici. Sjednice Vijeća ukupno su trajale 687 minuta što je prosječno 57,25 minuta po sjednici. 
       Vijeće Mjesnog odbora Odranski Obrež ukupno je donijelo 36 akata.
        

Izvješće o radu predsjednika Vijeća Mjesnog odbora

       Dužnosti predsjednika Vijeća definirane su Poslovnikom Vijeća Mjesnog odbora Odranski Obrež. (članak 21).
       Predsjednik saziva sjednice Vijeća. Redovito obilazi područje Mjesnog odbora. Evidentira probleme, te s članovima Vijeća radi na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Odranski Obrež. (članak 22).
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor. 


Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Odranski Obrež. (članak 24).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.
  
Tabelarni pregled

Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća ( po sjednici)
	4

	 Prosječno trajanje sjednica
	57,25

	 Broj točaka dnevnog reda ( ukupno)
	46

	 Broj donijetih akata
	36



Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	21
	4
	1
	80%

	22
	3
	2
	60%

	23
	4
	1
	80%

	24
	5
	0
	100%

	25
	3
	2
	60%

	26
	5
	0
	100%

	27
	5
	0
	100%

	28
	5
	0
	100%

	29
	4
	1
	80%

	30
	4
	1
	80%

	31
	4
	1
	80%

	32
	4
	1
	80%


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Male komunalne akcije
	2

	Gradnja i održavanje komunalne infrastrukture(vodovod,
odvodnja,plin,javna rasvjeta,ceste)
	9

	Funkcioniranje vijeća
	13

	Ostalo
	12



                                                                   

Z A K L J U Č A K


Vijeće Mjesnog odbora Odranski Obrež svojim aktivnostima bitno je utjecalo na dinamiku realizacije Plana komunalnih aktivnosti u 2023. godini kao i ulaganja u izgradnju komunalne infrastrukture iz drugih izvora financiranja. Bez obzira na pozitivni trend ulaganja u izgradnju
kapitalne komunalne infrastrukture, Vijeće nije zadovoljno kvalitetom i razinom ulaganja jer navedenim tempom izgradnje komunalne infrastrukture neće biti moguće stići razinu komunalno razvijenih naselja u gradu Zagrebu.


Ad 4). Programa rada Vijeća Mjesnog odbora Odranski Obrež za 2024.
Predsjednik Vijeća Luka Šokić obrazlaže Prijedlog.
Vijeće je jednoglasno (4“za“) donijelo

Program rada 
Vijeća Mjesnog odbora Odranski Obrež
 za 2024. 


Djelovanje Vijeća Mjesnog odbora Odranski Obrež u 2024. godini u pretežitoj mjeri uređivanje parkovne površine u ulici Šimiri i izgradnja nogostupa u ulici Šimiri.
Radi postizanja ovim Programom utvrđenih ciljeva, Vijeće će u 2024. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:
               
               1. praćenju realizacije akcija iz Plana malih komunalnih akcija za 2024. i 
                   Plana komunalnih aktivnosti Gradske četvrti Brezovica u 2024. 
               2. utvrđivanju prijedloga prioriteta za Plan komunalnih aktivnosti Gradske četvrti 
                   Brezovica u 2025.  
               3.  praćenje statusa projekata od važnosti za Mjesni odbor Odranski Obrež
               4. praćenje statusa poništenja suglasnosti i dr. akata za izgradnju svinjogojske farme
               5. praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               6. donošenju akata (Plana malih komunalnih akcija, Godišnjeg izvještaja o izvršenju 
                   financijskog plana i zaključaka) 
               7. suradnji s Vijećem Gradske četvrti Brezovica
               8. suradnji s drugim mjesnim odborima na području Gradske četvrti, osobito 
                   susjednim
               9. suradnji s građanima sa područja Mjesnog odbora 
             10. suradnji s udrugama sa područja naselja Odranski Obrež


Ad 5). Pitanja, prijedlozi i obavijesti

Predsjednik Vijeća obavještava prisutne da je otvoren dječji vrtić u Odranskom Obrežu te da je problem parkinga, Zagrebačke ceste su obaviještene te je bio izlazak na teren. Također informira i upućuje na nedostatke koji su uočeni na vrtiću nakon otvaranja. 
Marijan Šimir postavlja  upit za dvoranu, odnosno prostor iznad vrtića, što je s tim.   

Dovršeno u 19:00 sati.
KLASA: 024-08/24-003/248
URBROJ: 251-13-11-8/008-24-2
Odranski Obrež, 25. siječnja 2024.

Zapisnik vodio
Matej Šipura

					
							Predsjednik Vijeća Mjesnog odbora
							                   Odranski Obrež

							   	           Luka Šokić

